Στέφανος Στρατηγός

Ο Στέφανος Στρατηγός (1923 - 6 Απριλίου 2006) ήταν Έλληνας ηθοποιός του θεάτρου και του κινηματογράφου.

 Βιογραφία 

Γεννήθηκε στην Αθήνα το 1923 και ήταν γιος των ηθοποιών Βασιλείου και Αμαλίας Στρατηγού. Αδελφές του ήταν οι επίσης ηθοποιοί Αλέκα και Στέλλα Στρατηγού. Είχε και άλλη μια αδελφή, τη Ρένα Στρατηγού, η οποία εγκατέλειψε νωρίς το θέατρο και τον κινηματογράφο. Αποφοίτησε από τη Δραματική Σχολή του τότε Βασιλικού Θεάτρου.

Ξεκίνησε παίζοντας στον θίασο του πατέρα του, σε επιθεωρήσεις, κωμωδίες, οπερέτες και δράματα. Μετά τα θεατρικά μπουλούκια, έπαιξε στον θίασο του Βασίλη Λογοθετίδη.

Πήρε μέρος στα έργα: «Ένας απρόσκλητος μουσαφίρης» (με το οποίο έκανε το ντεμπούτο του στη σκηνή), «Τρωικός πόλεμος», «Η Pένα εξώκειλε», «Σάντα Τσικίτα», «Kύριος του Μαξίμ» κ.ά. Επίσης συνεργάστηκε και με άλλους θιάσους, όπως με του Βασίλη Αργυρόπουλου, της Χρυσούλας Δόξα, με Χορν-Λαμπέτη το 1956-1957 στα έργα «Βροχοποιός», «Αριστοκρατικός δρόμος», το θίασο Ηλιόπουλου, με τον οποίο συνεργάστηκε από το 1960 ως το 1962 σε έργα των Αλέκου Σακελλάριου, Χρήστου Γιαννακόπουλου, Δημήτρη Ψαθά, στα έργα: «Εξοχικόν κέντρον ο έρως», «Δεσποινίς βαγόνι» κ.ά., στον θίασο Bέμπο (στο «Στουρνάρα 288», «Άνθρωποι και παλιάνθρωποι»), Χατζίσκου, Σαμαρτζή.

Με τους Δημήτρη Χορν-Έλλη Λαμπέτη το 1959 θα παίξει στο έργο «Η κυρία με τις καμέλιες», όπου θα έχει το ρόλο του Βαρβίλ. Το 1963 έφτιαξε δικό του θίασο με την πρώτη σύζυγό του, Γκέλυ Μαυροπούλου. Ανέβασε τα έργα «Κόκκινα φανάρια» του Αλ. Γαλανού, «Χρυσή μου Ρουθ» του Νόρμαν Κράσνα, «Ανυπόμονη καρδιά» του Τζ. Πάτρικ, «Διαζύγιο αλά ρωσικά», «Το υπόγειο της Λέλας» κ.ά. Σε κάποια απ’ αυτά θα κάνει και τη σκηνοθεσία.

Το 1965 κάνει μεγάλη περιοδεία στη Βόρεια Ελλάδα. Ο θίασός του συνεργάζεται με τον Διονύση Παπαγιαννόπουλο και στεγάζεται στο θέατρο «Αλάμπρα». Ανεβάζει το έργο του Γεράσιμου Σταύρου «Πώς να γίνετε πλούσιοι» με τους Διονύση Παπαγιαννόπουλο, Μαυροπούλου, Γιώργο Μοσχίδη, Μαρίκα Κρεβατά, Χρήστο Νέγκα, Ρία Δελούτση, Νίκο Τσούκα κ.ά. Το έργο δεν πήγε και πολύ καλά, κατέβηκε σε δύο μήνες και στη συνέχεια ανέβασε έργο του Νίκου Τσιφόρου.

Συνέχισε με περιοδεία στο εξωτερικό και συνεργάστηκε σαν συνθιασάρχης με τον Νίκο Ξανθόπουλο, την Ελένη Ανουσάκη, τη Βίλμα Κύρου, τον Γιώργο Κωνσταντίνου, την Καίτη Παπανίκα, τον Γιώργο Φούντα, τον Γιάννη Γκιωνάκη, τον Θανάση Βέγγο, τη Μάρθα Βούρτση, τον Βασίλη Διαμαντόπουλο και τον Πέτρο Φυσσούν, κυρίως σε έργα Νεοελλήνων συγγραφέων. Πραγματοποίησε και περιοδεία στην Αμερική το 1984 μαζί με τον Γιάννη Ευαγγελίδη και τη Σπεράντζα Βρανά με το έργο του Γιάννη Δαλιανίδη «Εγώ ψηφίζω αγάπη». Η τελευταία του εμφάνιση στο θέατρο έγινε στα μέσα της δεκαετίας του ’80.

Έπαιξε σε περισσότερες από 85 ταινίες. Εμφανίστηκε για πρώτη φορά στον κινηματογράφο το 1948 στην ταινία Οι Γερμανοί ξανάρχονται των Αλέκου Σακελλάριου και Χρήστου Γιαννακόπουλου. Το 1952 εμφανίζεται στην ταινία Κορίτσι της ταβέρνας του Γ. Τριανταφύλλη, κατόπιν στην ταινία Μπροστά στον Θεό, όπου η σκηνοθεσία ήταν δική του. Το 1962 ξαναστάθηκε πίσω από την κάμερα, σκηνοθετώντας το Εταιρεία θαυμάτων. Συμμετείχε στο Φιντανάκι από το ομώνυμο θεατρικό έργο του Παντελή Χορν, στο Κορίτσι με τα μαύρα του Μιχάλη Κακογιάννη, Στα σύνορα της προδοσίας του Ντίμη Δαδήρα, στο Η Οδύσσεια ενός ξεριζωμένου του Απόστολου Τεγόπουλου, στον Άγιο Νεκτάριο του Γρηγόρη Γρηγορίου, στη Μάχη της Κρήτης του Βασίλη Γεωργιάδη, στον Παπαφλέσσα του Ερρίκου Ανδρέου, στον Άνθρωπο με το γαρύφαλλο του Ν. Τζήμα, στην Αναμέτρηση του Καρυπίδη (1982), όπως και στο Έγκλημα στο Κολωνάκι, στο Δεσποινίς ετών 39, στη Σάντα Τσικίτα, στον Ατσίδα, στο Για μια χούφτα τουρίστριες κλπ. Με τον Νίκο Ξανθόπουλο έπαιξε στις ταινίες: Είναι μεγάλος ο καημός, Απόκληροι της κοινωνίας, Ο κατατρεγμένος, Άδικη κατάρα, Τα ψίχουλα του κόσμου, Ταπεινός και καταφρονεμένος, Για την τιμή και τον έρωτα, Η Οδύσσεια ενός ξεριζωμένου, Η σφραγίδα του Θεού, Ο αετός των σκλαβωμένων.

Έπαιξε και στην τηλεόραση («Αστυνομικές ιστορίες», «Ανατολικός άνεμος»). Ήταν ένας από τους δημοφιλέστερους καρατερίστες του ελληνικού θεάτρου και κινηματογράφου, κυρίως σε ρόλους σκληρού και αδίστακτου. Στην ιδιωτική του ζωή ήταν ήρεμος και πράος άνθρωπος, αγαπητός απ’ όλους και με ξεχωριστό ήθος. Ήταν μοναχικός άνθρωπος και του άρεσε το διάβασμα.

 Το τέλος 
Πέθανε την Πέμπτη 6 Απριλίου 2006 στις 08:30 το πρωί στο νοσοκομείο Ερυθρός Σταυρός από λοίμωξη του αναπνευστικού συστήματος σε ηλικία 83 χρονών. Κηδεύτηκε το Σάββατο 8 Απριλίου στο Περιστέρι.

 Φιλμογραφία 
+ΈτοςΤίτλοςΡόλοςΔεκαετία 19401948Οι Γερμανοί ξανάρχονταιΔεκαετία 19501952Ένα βότσαλο στη λίμνη Βαγγέλης Το κορίτσι της ταβέρνας1953Σάντα ΤσικίταΜπάμπης ΦαγκρήςΜπροστά στον ΘεόΑνδρέας1954Μαγική πόλις λαθρέμποροςΔεσποινίς ετών 39Ρόκας 1955Το φιντανάκιΓιάγκος ΧαρίτοςΓια δυο ρόγες σταφύλιΠαναγήςΚαταδικασμένη κι απ' το παιδί τηςΑλέκος1956Το κορίτσι με τα μαύραΠανάγοςΠρωτευουσιάνικες περιπέτειεςΆγγελοςΚυλισμένη στο βούρκοΣτέλιος1957Η θεία απ' το ΣικάγοΝίκος ΚαδρήςΤο αμαξάκι Νίκος, γιος του Ορέστη ΜακρήΜαρία ΠενταγιώτισσαΘανάσηςΔελησταύρου και υιόςΣπύρος ΧατζηλουκάςΚατά λάθος μπαμπάς1958Μηδέν πέντε1959ΚρυστάλλωΚίτσος ΜαυρομήτσοςΑστέρωΘάνοςΔεκαετία 19601960Έγκλημα στο Κολωνάκι Τζόνι Παυλίδης Τσακιτζής: Ο προστάτης των φτωχώνΟμάρ πασάς Για την αγάπη μιας ορφανήςΘράσος1961Στο κατώφλι της αμαρτίαςΦλογέρα και αίμαΘανάσης1962Εταιρεία θαυμάτωνμυστικός αστυνομικόςΟ ατσίδαςΑντώνης Παπαπουλάκης1963Ο δρόμος με τα κόκκινα φώταΤο κάθαρμα (Η Μαρκησία του λιμανιού)Μιχάλης Τα παλιόπαιδαΒάσος1964Κάθε λιμάνι και καημόςΜιχάλης ΖαρμάνηςΕίναι μεγάλος ο καημόςΒασίληςΚατατρεγμένοι της μοίραςΑπαγωγήΦοίβος Σταβέρης1965Δεν μπορούν να μας χωρίσουνΝάσοςΗ πικραγαπημένηΜήτσοςΑπόκληροι της κοινωνίαςΖαφείρης ΠετρουλιάςΠροδομένηΜάνοςΠρέπει να ζήσεις, αγάπη μουΠάνος1966Ο ζεστός μήνας Αύγουστος Βασίλης, υποδιοικητής Τμήματος Ασφαλείας ΡόδουΤο μυστικό μιας μητέραςΤζίμηςΚατηγορώ την κοινωνία Κώστας ΓιαμάκηςΟ κατατρεγμένοςΛίνος ΣαρίογλουΗ παραστρατημένη Πέτρος1967Άδικη κατάραΚώστας Φραγκόπουλος, βιομήχανοςΑπ' τα Ιεροσόλυμα με αγάπηΚώσταςΗ κόρη της ΠενταγιώτισσαςπατέραςΟ προδότηςταγματάρχης ΣτέφανοςΤα ψίχουλα του κόσμουΘωμάς ΛυμπέρηςΧαϊδάρι ώρα 3:30, αποδράσατεταγματάρχης ΣτεφάνουΤι κι αν γεννήθηκα φτωχόςΧώμα και αίμαΚατάρα είναι ο χωρισμόςΜιχάλης, μετρ νυκτερινού κέντρουΤα δολάρια της ΑσπασίαςταξιτζήςΣυντρίμια τα όνειρά μαςΣώτος Σακκάς1968Ταπεινός και καταφρονημένοςΒασίλης ΜαριόληςΣυννεφιασμένοι ορίζοντεςΓεράσιμοςΤα ψίχουλα του κόσμουΘωμάς ΛυμπέρηςΣτα σύνορα της προδοσίαςΓιάγκος ΤερζήςΑποστολή θανάτουΟρκίζομαι είμαι αθώα!Θα κάνω πέτρα την καρδιά μουΣτέφανος1969ΌχιΈλληνας ταγματάρχηςΗ σφραγίδα του ΘεούΣταύρος ΜάζηςΦίλησέ με πριν φύγεις για πάνταιδιοκτήτης νυκτερινού κέντρουΟ Άγιος ΝεκτάριοςΚατηγορώ το κορμί μουΗ Οδύσσεια ενός ξεριζωμένουΈρολΑγάπησα έναν προδότηΔημήτρηςΓια την τιμή και για τον έρωταΔεκαετία 19701970Στη μάχη της Κρήτηςπλωτάρχης ΑνδρεάδηςΗ λιτανεία των ηρώωνΟ τελευταίος τον κομιτατζήδωνΆντον Πάικο, αξιωματικός του βουλγαρικού στρατούΟ προδότης πρέπει να πεθάνειΧάρτμανΟ αετός των σκλαβωμένωνΣήφηςΟ λιποτάκτης1971Υπερήφανοι αετοί διοικητής Αντώνης ΧαραλαμπίδηςΟι τελευταίοι του ΡούπελΝικήταςΠαπαφλεσσας - Η μεγάλη στιγμή του ΄21Ιμπραήμ πασάς Η Κόζα Νόστρα στην ΑθήναΓια μια χούφτα τουρίστριεςΠίτερ1972Ως την τελευταία στιγμήΚωνσταντίνος ΜαυρολέωνΣουλιώτεςκαπετάν Γκιολέκας1973Οι πολεμισταί της ειρήνης δεκανέας ΣτυλιανούδηςΔεκαετία 19801980Ο άνθρωπος με το γαρύφαλλο ταξίαρχος, διευθυντής Εθνικής Υπηρεσίας Πληροφοριών1982Αναμέτρηση (aka Επικίνδυνο παιχνίδι) αστυνόμοςΟ πρωταθλητήςπροπονητήςΔεκαετία 19901991Ο Τζώνυς Κέλυ, κυρία μου

 Θεατρικές παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1951/1952 Δελησταύρου και υιός Σπύρος Χατζηλουκάς Θίασος Βασίλη Λογοθετίδη Θέατρο Κεντρικό Βασίλης Λογοθετίδης Ελληνική Θεατρική Περίοδος 1952/1953 Ο Φώτης Φαγκρής και η Τσικίτα Λοπέζ Μπάμπης Φαγκρής Θίασος Βασίλη Λογοθετίδη Θέατρο Κεντρικό Βασίλης Λογοθετίδης Ελληνική Θεατρική Περίοδος 1954/1955 Ο θάνατός σου, η ζωή μου Τάκης Θίασος Βασίλη Λογοθετίδη Θέατρο Ριάλτο Βασίλης Λογοθετίδης Ελληνική Θεατρική Περίοδος 1960/1961 Το έξυπνο πουλί Φιλώτας Θίασος Ντίνου Ηλιόπουλου Θέατρο Rex Ντίνος Ηλιόπουλος Ελληνική Θεατρική Περίοδος 1977/1978 Ο φιλαράκος μου Λευτέρης Θεατρικές Επιχειρήσεις Κάρολος ΠαυλάκηςΘίασος Γιάννης Γκιωνάκη Θέατρο Βρετάνια Βασίλης Ρίτσος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Παραπομπές 

 Πηγές 
 Έλληνες - Ελληνίδες ηθοποιοί
 90lepta
 Θόδωρος Έξαρχος: Έλληνες Ηθοποιοί

Κατηγορία:Έλληνες  ηθοποιοί κινηματογράφου
Κατηγορία:Έλληνες  ηθοποιοί θεάτρου
Κατηγορία:Έλληνες σκηνοθέτες
Κατηγορία:Απόφοιτοι της Δραματικής Σχολής του Εθνικού Θεάτρου